Madaxweynaha Dawladda Puntland oo markii uu soo gaadhay Magaalada Boosaaso lahadlay warbaahinta ayaa ugu mahadnaqay sidii diiranayd ee loo soo dhaweeyey isaga iyo weftigiisa, isla markaana isaga oo sharaxaya shirkii wadatashiga ee magaalada Kismaanyo waxaa uu yidhi “Shirka wada tashi ee dawaladdaha xubnaha ka ah DFS wuxuu ahaa shir Soomaali, wuxuu ahaa shir wanaagsan, shir u jeedadiisu ahayd midaynta iyo isu duwidda dawaladdaha xubnaha ka ah DFS si ay iyagu aragti midaysan uga yeeshaan xaqiiqda ka jirta Soomaaliya, xasilinta Soomaaliya, raadinta dawladdnimadii Soomaaliya iyo doorka ay ku leeyihiin inay ka qaataan wixii dano ah ee iyaga dhexdooda ahna ay iska kaashadaan.
